Különfélék

Szombathely Megyei Jogú Város Közgyűlése a 2019. április 30-i ülésén döntött arról, hogy a Szombathelyi Margaréta Óvoda plusz csoportjának kialakítását 16 272 000,- Ft összeggel támogatja.

A Szombathelyi Margaréta Óvoda jelenleg 4 csoporttal működik. Az elmúlt évek beíratási adatai alapján már 2018. évben az Oktatási és Szociális Bizottság úgy foglalt állást, hogy szükséges egy új csoportszoba kialakítása. A Közgyűlés döntése alapján az új csoportszoba kialakítására a nyár folyamán a Köznevelési GAMESZ közreműködésével kerülhet sor. Az óvodai beíratások 2019. május 8-9. napján megtörténtek. A beiratkozási adatok alapján jelentős túljelentkezés történt az óvodában.

A nemzeti közneveléstől szóló 2011. évi CXC. törvény (a továbbiakban: Nkt.) 83. § (2) bekezdés d) pontja alapján a fenntartó határozza meg az adott nevelési évben indítható óvodai csoportok számát.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) Önkormányzati rendelete 52. § (2) bekezdés 13. pontjában az Oktatási és Szociális Bizottság hatáskörébe utalta az óvodai csoportok számának, a csoportok létszámának meghatározását.

Az Nkt. 84.§ (3) és (7) bekezdése alapján a fenntartó nevelési évben – a július-augusztus hónapok kivételével – óvodát nem szervezhet át, továbbá az intézkedés tervezett végrehajtása éve májusának utolsó munkanapjáig hozhat döntést a nevelési –oktatási intézmény átszervezésével kapcsolatban.

A fentiek alapján kérem a Tisztelt Bizottságot, hogy előzetesen döntsön arról, hogy a Szombathelyi Margaréta Óvoda 2019/2020-as nevelési évtől 5 csoporttal indulhat.

**HATÁROZATI JAVASLAT**

**............./2019. (V.14.) OSzB. sz. határozat**

1./ Szombathely Megyei Jogú Város Önkormányzatának 34/2014.(XI.3.) Önkormányzati rendelete a Szervezeti és Működési Szabályzatának 52. § (2) bekezdés 13. pontjában kapott felhatalmazás alapján Szombathely Megyei Jogú Város Közgyűlésének Oktatási és Szociális Bizottsága egyetért azzal, hogy a Szombathelyi Margaréta Óvodában 2019. szeptember 1. napjától 5 csoport működjön.

2./ A Bizottság felkéri az Egészségügyi és Közszolgálati Osztály Köznevelési, Sport És Ifjúsági Irodájának dolgozóit, hogy az óvoda alapító okiratának módosítását a Közgyűlés soron következő ülésére terjessze elő.

**Felelősök: Koczka Tibor alpolgármester,**

**/A végrehajtás előkészítéséért:**

**Dr. Bencsics Enikő az Egészségügyi és Közszolgálati Osztály vezetője,**

**Kovács Balázs a Köznevelési, Sport és Ifjúsági Iroda vezetője /**

**Határidő: a Közgyűlés soron következő ülése**